Μεγάλη διεθνή επέκταση του Google Pay ανακοίνωσε σήμερα η Google, με τη γνωστή πλατφόρμα ηλεκτρονικών πληρωμών να φτάνει σε επιπλέον 17 χώρες και 62 νέες τράπεζες.

Δυστυχώς η Ελλάδα δεν βρίσκεται στη σχετική λίστα, κάτι που σύμφωνα με πληροφορίες θα πραγματοποιηθεί μέσα στο 2020, δίνοντας τη δυνατότητα σε κατόχους κυρίως android smartphones, να μετατρέψουν την αγαπημένη τους συσκευή σε ψηφιακό πορτοφόλι πραγματοποιώντας ανέπαφες πληρωμές με τα αντίστοιχα POS. Μοναδική εξαίρεση αποτελεί η προσπάθεια της Alpha Bank όπου από τα τέλη του 2017 δίνει τη δυνατότητα αυτή με την εφαρμογή "my Alpha Wallet" ενώ μια παλιότερη παρόμοια προσπάθεια της Τράπεζας Πειραιώς, έχει εγκαταλειφθεί.

Σύμφωνα με την ανακοίνωση, το Google Pay έχει έντονη υποστήριξη στη Δανία από τουλάχιστον 30 τράπεζες, με την N26, τη γνωστή γερμανική fintech εταιρεία, να έχει έντονη παρουσία σε αρκετές χώρες. Υπενθυμίζουμε, ότι το Apple Pay, το ψηφιακό πορτοφόλι των iPhone και του Apple Watch, υποστηρίζει από το καλοκαίρι και την Ελλάδα, χωρίς όμως την υποστήριξη των συστημικών τραπεζών, κάτι που αναμένεται να γίνει σύντομα.

Οι 29 χώρες στις οποίες έχει πλέον παρουσία το Google Pay μέχρι σήμερα είναι οι εξής: